osi_model

__**To μοντέλο OSI**__

Οι επιστήμονες πληροφορικής, κατά καιρούς έχουν εφεύρει διάφορες τεχνικές για την ανάπτυξη και μελέτη πρωτοκόλλων δικτύων. Από όλες τις τεχνικές, η πιο διαδεδομένη είναι το μοντέλο OSI. Το OSI (Open Systems Interconnection), αναπτύχθηκε το 1983 από τον Διεθνή Οργανισμό Τυποποίησης (International Standars Organization ή ISO), και αναθεωρήθηκε τελευταία φορά το 1995. Σύμφωνα με το OSI, το λογισμικό των δικτύων χωρίζεται σε 7 επίπεδα. Κάθε επίπεδο έχει τα δικά του πρωτόκολλα, και παρέχει συγκεκριμένες υπηρεσίες στο αμέσως επόμενο/προηγούμενο επίπεδο του μοντέλου αναφοράς. Τα επίπεδα φαίνονται παρακάτω:



Το 7ο επίπεδο είναι το επίπεδο εφαρμογής, ενώ το 1ο επίπεδο, είναι το φυσικό επίπεδο (εκεί δηλαδή που βρίσκεται το μέσο μετάδοσης). Στην εικόνα φαίνεται η διαδρομή που ακολουθεί ένα πακέτο (το ονομάζουμε PDU) προκειμένου να μεταφερθεί από μια εφαρμογή σε έναν υπολογιστή Α, σε μια εφαρμογή σε έναν υπολογιστή Β. Ας δώσουμε ένα γρήγορο παράδειγμα. Έστω ότι έχουμε ένα πακέτο πληροφορίας το οποίο δημιουργείται στο επίπεδο εφαρμογής (επίπεδο 7 του OSI) σε έναν υπολογιστή Α. Το πακέτο μεταφέρεται από το ένα επίπεδο στο αμέσως επόμενο (παρακάτω). Το κάθε επίπεδο παρέχει διάφορες πληροφορίες τις οποίες προσθέτει στο πακέτο μας, και οι οποίες είναι αναγκαίες ώστε να γνωρίζει ο παραλήπτης πως να χειριστεί αυτά τα δεδομένα (δείτε το σχήμα παραπάνω). Μια πληροφορία για παράδειγμα είναι η διεύθυνση του παραλήπτη του πακέτου. Καθώς το πακέτο φτάνει στο φυσικό επίπεδο, περιέχει εκτός από τα "χρήσιμα" δεδομένα και επιπλέον πληροφορίες, και είναι έτοιμο πλέον να μεταφερθεί στον παραλήπτη. Μόλις ο παραλήπτης λάβει το πακέτο στο φυσικό του επίπεδο, αρχίζει να μεταφέρει το πακέτο στα ανώτερα στρώματα του μοντέλου. Κάθε επίπεδο χρησιμοποιεί τις πληροφορίες που βρίσκει στην αρχή του πακέτου, τις αφαιρεί, και προωθεί το πακέτο στο παραπάνω επίπεδο, μέχρι τελικά να φτάσει στο επίπεδο εφαρμογής του παραλήπτη. Τελικά επιτυγχάνεται η επικοινωνία μεταξύ των δύο υπολογιστών.

//Σημείωση:// Το στρώμα εφαρμογής του μοντέλου TCP/IP για το οποίο έγινε λόγος παραπάνω, συμπίπτει με τα τρία τελευταία επίπεδα του OSI, δηλαδή τα επίπεδα Εφαρμογής, Παρουσίασης και Συνδιάλεξης.